Na osnovu člana 113 stav 3 Opšteg zakona o obrazovanju i vaspitanju ("Službeni list RCG", br. 64/02, 31/05 i 49/07), Ministarstvo prosvjete i nauke donosi

**PRAVILNIK**

**O VRSTAMA ZVANJA, USLOVIMA, NAČINU I POSTUPKU PREDLAGANJA I DODJELJIVANJA ZVANJA NASTAVNICIMA**

(Objavljen u "Sl. listu CG", br. 43 od 3. jula 2009)

**I OPŠTE ODREDBE**

**Član 1**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Ovim pravilnikom utvrđuju se vrste zvanja, uslovi, način i postupak predlaganja i dodjeljivanja zvanja: nastavnicima, vaspitačima, stručnim saradnicima, saradnicima u nastavi i drugim izvođačima obrazovno-vaspitnog rada (u daljem tekstu: nastavnik), u ustanovama u oblasti obrazovanja i vaspitanja (predškolska ustanova, škola, zavod, organizator obrazovanja odraslih i dom učenika) koje se organizuju u skladu sa zakonom.  
     Odredbe ovog pravilnika odnose se i na nastavnike koji su izabrani za direktora ili pomoćnika direktora ustanove.

**Član 2**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Nastavnicima se mogu dodjeljivati zvanja: nastavnik-mentor, nastavnik-savjetnik, nastavnik-viši savjetnik i nastavnik-istraživač.

**II USLOVI ZA NAPREDOVANJE U ZVANJA**

**1. Opšti uslovi za napredovanje u zvanja**

**Član 3**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Dodjeljivanje zvanja nastavnickma vrši se na osnovu: praćenja radne uspješnosti, odnosno vrednovanja postignutih rezultata nastavnkka u radu sa učenicima i drugim učesnicima u obrazovanju i osiosobljavanju, profesionalnog razvoja i upotrebe stručnog znanja stečenog obrazovanjem i usavršavanjem i drugog rada, koji predstavlja posebnost struke, tj. radnog mjesta.

**Član 4**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Dodjeljivanje zvanja, u smislu člana 3 ovog pravilnika, vrši se za nastavnika, koji:  
     - u radnom odnosu na neodređeno ili određeno vrijeme izvodi obrazovno-vaspitni proces;  
     - ima odgovarajući profil i stručnu spremu predviđenu obrazovnim programom;  
     - je položio stručni ispit za rad u ustanovi;  
     - je redovno pohađao odobrene programe stručnog usavršavanja;  
     - redovno učestvuje u aktivnostima i realizuje aktivnosti profesionalnog razvoja u skladu sa planom profesionalnog razvoja na nivou ustanove i ličnim planom profesionalnog razvoja;  
     - je realizovao i druge zadatke i poslove utvrđene godišnjim programom rada ustanove.

**2. Posebni uslovi za napredovanje u zvanja**

**Član 5**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     U zvanje nastavnika-mentora može napredovati nastavnik, koji:  
     - je izvodio vaspitno obrazovni proces najmanje pet godina;  
     - se ističe u obrazovno vaspitnom radu;  
     - je redovno pohađao odobrene programe stručnog usavršavanja, koji su zajednički vrednovani sa najmanje šest bodova u skladu sa članom 14 ovog pravilnika ;  
     - je po pravilu, uradio stručne radove iz člana [19](http://www.podaci.net/sllistcg/prikaz-b.php?db=&what=P-vzunpp04v0943&draft=0&html=&nas=22474&nad=4&god=2009&status=1#clan19) ovog pravilnika, vrednovane sa ukupno šest bodova.

**Član 6**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     U zvanje nastavnika-savjetnika može napredovati nastavnik, koji:  
     - je stekao zvanje nastavnika-mentora;  
     - se ističe u obrazovno vaspitnom radu;  
     - je redovno pohađao odobrene programe stručnog usavršavanja, koji su zajednički vrednovani sa ukupno 12 bodova u skladu sa članom 14 ovog pravilnika;  
     - je uradio stručne radove, vrednovane sa najmanje 20 bodova, od kojih je dobio najmanje 10 bodova za stručne radove, navedene u tač. b), c), d), e), f) ili g) člana 19 ovog pravilnika.  
     Izuzetno od stava 1 ovog člana, u zvanje nastavnika-savjetnika može napredovati nastavnik koji:  
     - je izvodio vaspitno obrazovni proces najmanje osam godina;  
     - se ističe u obrazovno vaspitnom radu;  
     - je redovno pohađao odobrene programe stručnog usavršavanja, koji su zajednički vrednovani sa ukupno 14 bodova u skladu sa članom 14 ovog pravilnika;  
     - je uradio stručne radove i dobio najmanje 20 bodova za stručne radove, navedene u tač. c), d), e), f) ili g) člana 19 ovog pravilnika.

**Član 7**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     U zvanje nastavnika višeg-savjetnika može napredovati nastavnik, koji:  
     - je stekao zvanje nastavnika-savjetnika;  
     - se ističe u obrazovno vaspitnom radu;  
     - je redovno pohađao odobrene programe stručnog usavršavanja, koji su zajednički vrednovani sa ukupno 16 bodova u skladu sa članom 14 ovog pravilnika;  
     - je uradio stručne radove, vrednovane sa najmanje 28 bodova i dobio 14 bodova za stručne radove, navedene u tač. c), d), e), f) ili g) člana 19 ovog pravilnika.  
     Izuzetno od stava 1 ovog člana, u zvanje nastavnika-višeg savjetnika može napredovati nastavnik, koji:  
     - je izvodio vaspitno obrazovni proces najmanje 12 godina;  
     - se ističe u obrazovno vaspitnom radu;  
     - je redovno pohađao odobrene programe stručnog usavršavanja, koji su zajednički vrednovani sa ukupno 18 bodova u skladu sa članom 14 ovog pravilnika;  
     - je uradio stručne radove, vrednovane sa najmanje 28 bodova i dobio 14 bodova za stručne radove, navedene u tač. c), d), e), f) ili g) člana 19 ovog pravilnika.

**Član 8**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     U zvanje nastavnika-istraživača može napredovati nastavnik, koji:  
     - je stekao zvanje nastavnika-višeg savjetnika;  
     - se ističe u obrazovno vaspitnom radu;  
     - je redovno pohađao odobrene programe stručnog usavršavanja, koji su zajednički vrednovani sa ukupno 20 bodova u skladu sa članom 14 ovog pravilnika;  
     - je uradio stručne radove, vrednovane sa najmanje 38 bodova i dobio najmanje 20 bodova za stručne radove, navedene u tač. d), e), f) ili g) člana 19 ovog pravilnika.  
     Izuzetno od stava 1 ovog člana, u zvanje nastavnika-istraživača može napredovati nastavnik, koji:  
     - je izvodio vaspitno obrazovni proces najmanje 15 godina;  
     - se ističe u obrazovno vaspitnom radu;  
     - je redovno pohađao odobrene programe stručnog usavršavanja, koji su zajednički vrednovani sa ukupno 22 boda u skladu sa članom 14 ovog pravilnika;  
     - je uradio stručne radove i dobio najmanje 38 bodova za stručne radove navedene pod tač. d),e), f) ili g) člana 19 ovog pravilnika.

**Član 9**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Pojedini akreditovani program stručnog usavršavanja i dodatno objavljeni stručni rad, za napredovanje u zvanje može se bodovati samo jednom, odnosno za dodjelu jednog zvanja.

**2.1. Radni staž**

**Član 10**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     U radni staž koji se u smislu ovog pravilnika priznaje kao uslov za napredovanje nastavnika u zvanje, računa se rad na izvođenju obrazovno-vaspitnog procesa, poslije položenog stručnog ispita.

**2.2. Radna uspješnost**

**Član 11**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Radnu uspješnost nastavnika utvrđuje nastavničko, odnosno stručno vijeće, na predlog direktora.  
     Direktor vrednuje (procjenjuje) radnu uspješnost nastavnika na osnovu Sistema procjene uslješnosti rada nastavnika i Standarda za nastavnička zvanja koje donosi Zavod za školstvo kao i na osnovu izvještaja Zavoda za školstvo o utvrđivanju kvaliteta obrazovno-vaspitnog rada u ustanovi.  
     Radnu uspješnost nastavnika koji su direktori ili pomoćnici direktora utvrđuje Zavod za školstvo, odnosno Centar za stručno obrazovanje.  
     Vrednovanje (procjena) radne uspješnosti nastavnika mora biti pisano obrazloženo.

**2.3. Profesionalni razvoj**

**Član 12**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Elementi vrednovanja profesionalnog razvoja nastavnika su:  
     - učešće u stručnom usavršavanju koje organizuje Zavod za školstvo (u daljem tekstu: Zavod) i Centar za stručno obrazovanje (u daljem tekstu: Centar);  
     - učešće u stručnom usavršavanju koje se organizuje u skladu sa propisom kojim se uređuje program i organizacija oblika stručnog usavršavanja nastavnika;  
     - učešće u aktivnostima i realizovanje aktivnosti profesionalnog razvoja na nivou ustanove, što utvrđuje direktor uvidom u profesionalni dosije (portfolio) nastavnika.

**Član 13**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Direktor ustanove je dužan da pripremi pisani izvještaj o stručnom usavršavanju nastavnika, sa podacima o učešću u programima stručnog usavršavanja i o broju stečenih bodova.  
     Direktor Zavoda, odnosno Centra je dužan da pripremi pisani izvještaj o stručnom usavršavanju nastavnika koji su direktori ili pomoćnici direktora, sa podacima o učešću u programima stručnog usavršavanja i o broju stečenih bodova.

**Član 14**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Osnov za vrednovanje programa usavršavanja jednim poenom je program u ukupnom trajanju od 16 sati. Minimalan broj sati koji se vrednuje po 0,5 poena je osam sati. Nastavnik koji učestvuje u usavršavanju dobija jedan poen ako je uspješno obavio program usavršavanja i, najkasnije u roku od 30 dana od završetka programa usavršavanja, izradio seminarski rad ili drugi oblik rada, koji rukovodilac programa pozitivno ocijeni, i ako na drugi način aktivno sarađuje u programu usavršavanja.

**Član 15**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Programe stručnog usavršavanja koji nijesu objavljeni u Katalogu programa stručnog usavršavanja na predlog direktora, nastavnika ili izvođača Zavod, odnosno Centar, može da boduje na način predviđen članom 17 ovog pravilnika.  
     Zavod, odnosno Centar, može u izuzetnim slučajevima da boduje i programe koje u Crnoj Gori izvode strani predavači.  
     Predlog za dodatno bodovanje programa usavršavanja iz st. 1 i 2 ovog člana, se za tekuću školsku godinu, podnosi Zavodu, odnosno Centru najkasnije do kraja školske godine.

**Član 16**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Na predlog direktora ili nastavnika, Zavod, odnosno Centar, boduje i program stručnog usavršavanja u kojem je nastavnik učestvovao u inostranstvu.  
     Uz predlog za bodovanje se prilaže dokaz o učešću nastavnika u programu usavršavanja u inostranstvu.  
     Direktor, odnosno nastavnik, mora podnijeti predlog najkasnije u roku od šest mjeseci po završenom usavršavanju.

**Član 17**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Stručno usavršavanje obuhvata i specijalizaciju nakon završenog četvorogodišnjeg studija, magistraturu ili doktorat iz oblasti predmeta kojeg nastavnik predaje na radnom mjestu na koje je raspoređen, potvrdu o znanju stranog jezika, međunarodni sertifikat, tako što se vrednuje:  
     - međunarodni sertifikat sa 2 boda;  
     - sertifikat o nivou "B 2" znanja stranog jezika sa jednim bodom;  
     - sertifikat o nivou "C 1" znanja stranog jezika sa dva boda;  
     - sertifikat o nivou "C 2" znanja stranog jezika sa tri boda;  
     - specijalizacija sa četiri boda;  
     - magistratura sa sedam bodova;  
     - zvanje doktora nauka sa 10 bodova.

**Član 18**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     U postupku redovnog praćenja rada nastavnika, u ustanovi su obavezni da u profesionalni dosije (portfolio) nastavnika prilažu odgovarajuća mišljenja i dokumenta.  
     Direktor je odgovoran za blagovremeno i uredno vođenje profesionalnog dosijea (portfolia) i tačnost podataka o radu nastavnika.

**2.4. Stručni rad nastavnika**

**Član 19**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Stručni rad nastavnika koji je povezan sa obrazovno-vaspitnim radom u ustanovi vrednuje se i boduje sa:  
     a) jednim bodom  
     - održavanje oglednog nastavnog časa na stručnom skupu na opštinskom nivou i regionalnom nivou;  
     - predavanje/radionicu na stručnom skupu najmanje na opštinskom nivou;  
     - vođenje stručnog aktiva u ustanovi ili opštini tokom jedne školske godine;  
     - pripremanje tematske izložbe otvorene za javnost;  
     - pripremanje javne kulturne priredbe u ustanovi (recitala, pozorišne predstave, literarne večeri, izložbe, hora i sl.);  
     - vođenje strukovog društva, kluba ili sekcije za svaku školsku godinu;  
     - pripremanje takmičenja na nivou ustanove;  
     - aktivno učešće na stručnom savjetovanju ili seminaru;  
     - stručni rad u ocjenjivačkim komisijama ili žirijima na takmičenjima;  
     - uređivanje školskog časopisa u toku jedne školske godine;  
     - učešće u projektu iz oblasti obrazovanja u ustanovi.  
     b) dva boda  
     - članstvo u timu za profesionalni razvoj na nivou ustanove tokom jedne školske godine;  
     - mentorstvo pripravniku do stručnog ispita:  
     - mentorstvo učesnicima u istraživačkim projektima;  
     - organizovanje takmičenja, susreta i smotre na opštinskom ili regionalnom nivou;  
     - objavljivanje rada u stručnom časopisu ili listu;  
     - referat na kongresu ili konferenciji na nivou države;  
     - učešće u istraživanju iz oblasti obrazovanja;  
     - rad u komisiji za polaganje stručnog ispita nastavnika;  
     - objavljivanje prevoda stručnog članka;  
     - rukovođenje projektom iz oblasti obrazovanja u ustanovi.  
     c) tri boda  
     - mentorstvo studentima;  
     - mentorstvo učenicima koji osvoje jedno od prva tri mjesta na državnom takmičenju;  
     - učešće u pripremi predloga obrazovnog programa koji usvaja Savjet za opšte obrazovanje, Savjet za stručno obrazovanje ili Savjet za obrazovanje odraslih i izrada specijalizovanih obrazovnih programa;  
     - referat na regionalnom kongresu ili konferenciji ;  
     - koautorstvo priručnika, radne sveske ili nastavnog pomagala, odobrenih u skladu sa propisima;  
     - recenzija udžbenika ili stručne knjige;  
     - rad u radnim tijelima Savjeta za opšte obrazovanje, Savjeta za stručno obrazovanje i Savjeta za obrazovanje odraslih, u periodu jednog mandata;  
     - učešće u projektu iz oblasti obrazovanja na državnom nivou.  
     d) četiri boda  
     - mentorstvo učenicima koji osvoje priznanje ili nagradu na međunarodnom nivou;  
     - referat na međunarodnoj konferenciji ili kongresu iz oblasti obrazovanja.  
     e) pet bodova  
     - autorstvo priručnika ili radne sveske koji su odobreni u skladu sa propisima;  
     - koautorstvo udžbenika koji je odobren u skladu sa propisima.  
     f) osam bodova  
     - objavljivljen istraživački rad iz struke koji doprinosi unaprjeđivanju i afirmaciji obrazovno-vaspitnog procesa u Crnoj Gori.  
     g) deset bodova  
     - autorstvo udžbenika koji je odobren u skladu sa propisima;  
     - učešće u svojstvu istraživača u naučno istraživačkom projektu koji doprinosi razvoju obrazovno-vaspitnog procesa u Crnoj Gori i njegovoj promociji u inostranstvu.

**III NAČIN I POSTUPAK DODJELJIVANJA ZVANJA**

**Član 20**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Predlog za napredovanje nastavnika u zvanje utvrđuje nastavničko, odnosno stručno vijeće ustanove.  
     Predlog za napredovanje nastavnika u zvanje nastavničkom, odnosno stručnom vijeću može podnijeti direktor ustanove, stručni organi ustanove, strukovna udruženja i nastavnik iz člana [22](http://www.podaci.net/sllistcg/prikaz-b.php?db=&what=P-vzunpp04v0943&draft=0&html=&nas=22474&nad=4&god=2009&status=1#clan22) stav 1 ovog pravilnika.  
     Predlog iz stava 1 ovog člana se upućuje Komisiji za dodjeljivanje zvanja (u daljem tekstu: Komisija) uz dostavljanje dokaza na osnovu kojih se vrši bodovanje iz člana [19](http://www.podaci.net/sllistcg/prikaz-b.php?db=&what=P-vzunpp04v0943&draft=0&html=&nas=22474&nad=4&god=2009&status=1#clan19) ovog pravilnika i dokaza o ispunjenosti opštih i posebnih uslova za napredovanje nastavnika u zvanja propisanih ovim pravilnikom.  
     Prije donošenja odluke o dodjeli zvanja Komisija može predlog dostaviti na mišljenje Zavodu, odnosno Centru zbog provjere validnosti pojedinih dokaza o ispunjenim uslovima za napredovanje nastavnika u zvanja.

**Član 21**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Uz predlog za napredovanje nastavnika ustanova je dužna da dostavi Komisiji:  
     - ovjerenu fotokopiju diplome, radne knjižice i uvjerenja o položenom stručnom ispitu nastavnika;  
     - radnu biografiju nastavnika, s podacima o stečenim znanjima i specijalizacijama i naučnim zvanjima, o posebnom interesovanju i pedagoškim sposobnostima za učešće u pripremanju programa, udžbenika, o metodičkoj kreativnosti i dr.

**Član 22**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Nastavnik koji smatra da ispunjava uslove propisane ovim pravilnikom, a nastavničko, odnosno stručno vijeće ne predloži njegovo napredovanje u zvanje može sam pokrenuti predlog za napredovanje.  
     Ukoliko nastavničko, odnosno stručno vijeće ne prihvati predlog nastavnika za pokretanje postupka za njegovo napredovanje u zvanje, nastavnik može uložiti prigovor Komisiji.  
     Na zahtjev Komisije nastavničko, odnosno stručno vijeće ustanove dužno je da sprovede postupak za utvrđivanje predloga za dodjelu zvanja nastavniku.  
     O sprovođenju postupka stara se direktor ustanove.

**Član 23**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Ustanova utvrđuje ispunjenost uslova za napredovanje nastavnika i predlog dostavlja za tekuću školsku godinu, najkasnije do kraja nastavne godine.  
     Predlog za napredovanje se daje na obrascu koji je sastavni dio ovog pravilnika.

**Član 24**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Komisija ima predsjednika i četiri člana koje imenuje ministar prosvjete i nauke na period od četiri godine.  
     Komisija radi i odlučuje u skladu sa svojim poslovnikom.

**Član 25**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Na osnovu odluke Komisije, nastavniku se izdaje rješenje.  
     Nastavnik stiče zvanje danom donošenja odluke Komisije.

**Član 26**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Odluka Komisije je konačna.  
     Nastavnik koji nije zadovoljan odlukom Komisije može pokrenuti tužbom upravni spor kod nadležnog suda u roku od 30 dana od dana dostavljanja odluke.

**IV PRELAZNA I ZAVRŠNA ODREDBA**

**Član 27**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Stupanjem na snagu ovog pravilnika prestaje da važi Pravilnik o vrstama zvanja, uslovima, načinu i postupku dodjeljivanja zvanja nastavnika ("Službeni list RCG", broj 10/04).

**Član 28**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Ovaj pravilnik stupa na snagu osmog dana od dana objavljivanja u "Službenom listu Crne Gore".  
     Broj: 04-4-2369  
     Podgorica, 23. aprila 2009. godine  
     Ministar, prof. dr Sreten Škuletić, s.r.